google/wiki40b huggingface dataset:
Εθνική Αιγύπτου (ποδόσφαιρο ανδρών)

Ιστορία

Έχει κερδίσει 7 φορές το Κύπελλο Εθνών Αφρικής (1957, 1959, 1986, 1998, 2006, 2008, 2010). Επιπρόσθετα, έχει ένα χρυστό μετάλλιο στους Παναφρικανικούς Αγώνες (1987) και μια δεύτερη θέση στο Αφρο-Ασιατικό Κύπελλο Εθνών ποδοσφαίρου. Τα προηγούμενα αποτελέσματα την κατέστησαν ως την πιο πετυχημένη ομάδα της Αφρικής σε επίπεδο συνομοσπονδίας. Ακόμη έχει ένα χρυσό μετάλλιο στους Μεσογειακούς αγώνες του 1955.

Γήπεδο

Έδρα της ομάδας είναι το Διεθνές Στάδιο Καΐρου.

Στατιστικά

Την πρώτη θέση όλων των εποχών σε συμμετοχές κατέχει ο Αχμέντ Χασάν, με 184 εμφανίσεις. Πρώτος σκόρερ όλων των εποχών είναι ο Χοσάμ Χασάν, με 68 γκολ.
Παγκόσμιο πρωτάθλημα Φόρμουλα 1 (1951)

Το 1951, η FIA διοργάνωσε το 2ο παγκόσμιο πρωτάθλημα Φόρμουλα 1. Ξεκίνησε στις 27 Μαΐου με το Ελβετικό Γκραν Πρι και ολοκληρώθηκε στις 28 Οκτωβρίου με αυτό της Ισπανίας. Νικητής αναδείχτηκε ο Χουάν Μανουέλ Φάντζιο.

Σύνοψη

Αν και οι οδηγοί της Alfa Romeo κατέκτησαν 4 από τους 8 αγώνες και ο Φάνζτιο τον τίτλο του πρωταθλητή, η Φερράρι με τους καινούριους κινητήρες 4,5 λίτρων με υπερτροφοδότηση κατάφερε να απειλήσει την κυριαρχία της πρώτης, προειδοποιώντας για αυτά που θα ακολουθούσαν την επόμενη χρονιά. Η Φερράρι κατάφερε να κερδίσει 3 αγώνες.
Χασιμότο Γκαχό

Βιογραφία

Γεννήθηκε στο Έντο (σημερινό Τόκιο). Σπούδασε ζωγραφική υπό τον Κανό Σόσενιν και επηρεάστηκε από τη δουλειά του Κανό Χογκάι. Πραγματοποίησε πολλά έργα στο παραδοσιακό στυλ της σχολής Κανό χρησιμοποιώντας χρώμα και χρυσάφι ή μονόχρωμη μαύρη μελάνη. Ο Γκαχό, παρά τις παραδοσιακές μεθόδους και θεματολογία των έργων του, σαν τον Κανό Χογκάι εισήγαγε στα έργα του στοιχεία Δυτικής τέχνης. Οι πινελιές του, οι διάφορες λεπτομέρειες και οι πρώτες προσπάθειες για την απόδοση της προοπτικής είναι όλα στοιχεία χαρακτηριστικά των καλλιτεχνικών τάσεων της εποχής στην Ιαπωνία.
Άνοιξε το πρώτο του εργαστήριο το 1860, αλλά οι οικονομικές και κοινωνικές αλλαγές της περιόδου Μέιτζι τον ανάγκασαν να αναζητήσει άλλους τρόπους για να εξασφαλίσει τα προς το ζειν. Εργάστηκε για την παραγωγή χαρτών για το Ιαπωνικό ναυτικό και, μεταξύ άλλων, ζωγράφισε βεντάλιες.
Το 1898, ο Γκαχό με τον Οκακούρα ίδρυσαν την Σχολή Καλών Τεχνών της Ιαπωνίας (本美術院) όπου και δίδαξε μέχρι και τον θάνατό του το 1908. Ως αποτέλεσμα της θέσης του ως καθηγητή στη σχολή τέχνης, ο Γκαχό είχε έναν αριθμό σημαντικών και γνωστών μαθητών όπως ο Γιοκοχάμα Ταϊκάν και ο Καγουάι Γκιικούντο.
Permanent Waves

Ιστορία του δίσκου

Το "Permanent Waves" παρουσίασε μία μεγάλη αλλαγή στο μουσικό στυλ του συγκροτήματος, με την εισαγωγή ρέγκε και new wave στοιχείων, όπως και την έντονη και συνεχή χρήση συνθεσάιζερ. Οι Rush ακολούθησαν έναν πιο εμπορικό δρόμο σε κομμάτια όπως το "The Spirit of Radio" και το "Freewill", δύο σινγκλ τα οποία βοήθησαν το άλμπουμ να ανέβει στο Top-5 στις Ηνωμένες Πολιτείες, τον Καναδά και την Μεγάλη Βρετανία. Οι στίχοι του Νιλ Πιρτ είχαν να κάνουν με ανθρωπιστικά και κοινωνικά θέματα, αφήνοντας στο παρελθόν τις φανταστικές και αλληγορικές επικές ιστορίες που περιγράφονταν στα μεγάλα σε διάρκεια κομμάτια τους.
Το εξώφυλλο του άλμπουμ ήταν δημιουργία του Χιου Σάιμ και παρουσίαζε μία ασπρόμαυρη εικόνα με το μοντέλο Πόλα Τέρνμπουλ σε πρώτο πλάνο, την εφημερίδα "Chicago Tribune" με το λανθασμένο εξώφυλλο "Dewey Defeats Truman" (Ο Ντιούι νικά τον Τρούμαν), το οποίο δημοσιεύθηκε από λάθος στις 3 Νοεμβρίου 1948 και παρουσίαζε ανάποδα το εκλογικό αποτέλεσμα της αναμέτρησης του Χάρυ Τρούμαν με τον Τόμας Ντιούι, μεγάλες αφίσες στο φόντο, με διαφημίσεις της Coca-Cola, με τα ονόματα των μελών των Rush στην θέση του λογότυπου της εταιρείας, κ.α.
Ο δίσκος έλαβε ιδιαίτερα θετικές κριτικές, με το "Allmusic" να του δίνει 4,5 / 5 αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 90%. Το "The Spirit of Radio" έγινε το πρώτο Top-20 σινγκλ του συγκροτήματος, φθάνοντας στο # 13 στα τσαρτ του Ηνωμένου Βασιλείου, ενώ το άλμπουμ βραβεύθηκε ως πλατινένιο στις Ηνωμένες Πολιτείες και τον Καναδά και ως χρυσό στην Μεγάλη Βρετανία.

Βραβεία

Permanent Waves (άλμπουμ)
Ηνωμένες Πολιτείες (RIAA Certification): Πλατινένιος 
Καναδάς (CRIA Certification): Πλατινένιος 
Ηνωμένο Βασίλειο (BPI Certification): Χρυσός
Εθνόσημο του Ηνωμένου Βασιλείου

Κυβερνηση

Διάφορες εκδόσεις του βασιλικού εθνόσημου, χρησιμοποιούνται από την Κυβέρνηση της Αυτής Μεγαλειότητος (HMG) στο Ηνωμένο Βασίλειο, το Κοινοβούλιο του Ηνωμένου Βασιλείου και τα δικαστήρια σε ορισμένα μέρη της Κοινοπολιτείας.
Η Κυβέρνηση της ΑΜ χρησιμοποιεί γενικά την απλοποιημένη εκδοχή του βασιλικού εθνόσημου με μια κορώνα που αντικαθιστά την κορυφή και την περικεφαλαία, χωρίς χρυσό και έρμινο μανδύα. Σε σχέση με τη Σκωτία, το Γραφείο της Σκωτίας και ο γενικός εισαγγελέας για τη Σκωτία χρησιμοποιούν τη Σκωτική έκδοση και πάλι χωρίς την κορυφή και την περικεφαλαία, το οποίο είχε χρησιμοποιηθεί ως το λογότυπο από την κυβέρνηση της Σκωτίας μέχρι το Σεπτέμβριο του 2007, όταν αντικαταστάθηκε από τη επιγραφή Scottish Government (Σκωτική Κυβέρνηση), μαζί με το αναθεωρημένο λογότυπο που ενσωματώνει τη σημαία της Σκωτίας. Η κυβέρνηση της Σκωτίας συνεχίζει να χρησιμοποιεί το εθνόσημο σε ορισμένα επίσημα έγγραφα.
Παγκόσμια ιστορία (ακαδημαϊκός τομέας)

Ο όρος 'Παγκόσμια ιστορία' χρησιμοποιείται για να περιγράψει ένα πεδίο της ιστορικής μελέτης που αναδείχθηκε ως ξεχωριστός ακαδημαϊκός τομέας κατά τη δεκαετία του 1980. Η Παγκόσμια ιστορία εξετάζει την ιστορία από μια παγκόσμια προοπτική. Δεν πρέπει να συγχέεται με τη συγκριτική ιστορία, η οποία, όπως και παγκόσμια ιστορία, ασχολείται με την ιστορία των πολλών πολιτισμών και εθνών, αλλά δεν το κάνει σε παγκόσμια κλίμακα.
Η Παγκόσμια Ιστορία αναζητά κοινά πρότυπα που προκύπτουν σε όλους τους πολιτισμούς. Παγκόσμιοι ιστορικοί χρησιμοποιούν μια θεματική προσέγγιση, με δύο σημαντικές κομβικά σημεία: την ένταξη (πώς διαδικασίες της παγκόσμιας ιστορίας έχουν φέρει τους ανθρώπους του κόσμου πιο κοντά) και την διαφορά (πως τα πρότυπα της παγκόσμιας ιστορίας αποκαλύπτουν την πολυμορφία της ανθρώπινης εμπειρίας).
Ηλιακή έκλειψη της 3ης Οκτωβρίου 2005

Στην Ελλάδα

Η έκλειψη ηλίου ήταν ορατή στην Ελλάδα ως μερική. Η κάλυψη του ηλιακού δίσκου έφτασε το 60% στην Ζάκυνθο και το 54% στην Αθήνα, ενώ στην Θεσσαλονίκη δεν ξεπέρασε το 50%. Στα βορειοανατολικά τμήματα της χώρας η έκλειψη έφτασε το 42-43%.
Δροσιά Πάτρας

Η Δροσιά είναι μικρή συνοικία της Πάτρας απέναντι από το Γενικό Νοσοκομείο Πατρών «Ο Άγιος Ανδρέας». 
Το όνομά της προέρχεται από το εξοχικό κέντρο «Δροσιά», που υπήρχε την δεκαετία του 1970 στη γωνία των οδών Ακρωτηρίου και Πατρών-Κλάους, όπου σήμερα είναι πλατεία. Στην πλατεία υπάρχουν ακόμα τα δέντρα κάτω από τα οποία ήταν τοποθετημένα τα τραπεζάκια του εξοχικού κέντρου. Την εποχή εκείνη η περιοχή ήταν σχετικά αραιοκατοικημένη και υπήρχαν πολλά εξοχικά κέντρα (εστιατόρια-φαγάδικα), ενώ ήταν τόπος περιπάτου για τους Πατρινούς. Σήμερα όλο το εύρος της περιοχής είναι πυκνά δομημένο.
ΚΑΦ Κονφεντερέισον Καπ

Το ΑΦΚ Κονφεντερέισον Καπ (αγγλικά: CAF Confederation Cup), επισήμως γνωστό ως Total CAF Confederation Cup, είναι ένας διεθνής ποδοσφαιρική διασυλλογική διοργάνωση της Αφρικανικής Συνομοσπονδίας Ποδοσφαίρου (CAF). Μετέχουν ομάδες από ποδοσφαιρικά πρωταθλήματα της Αφρικής και αποτελεί το δεύτερο επίπεδο διεθνών ποδοσφαιρικών διασυλλογικών διοργανώσεων πίσω από το ΚΑΦ Τσάμπιονς Λιγκ. Η νικήτρια της διοργάνωσης αντιμετωπίζει τη νικήτρια του ΚΑΦ Τσάμπιονς Λιγκ στο ΚΑΦ Σούπερ Καπ της επόμενης περιόδου.

Χορηγία

Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για να υποστηρίξει 10 από τις κύριες διοργανώσεις της. Η Total ξεκίνησε με το Κύπελλο Εθνών Αφρικής που διεξήχθη στη Γκαμπόν και μετονομάστηκε σε Total Africa cup of Nations.
Πάουλ Νιπκόφ

Πρώτα χρόνια

Ο Νιπκόφ γεννήθηκε στο Λάουερμπουργκ (σημερινό Λιέμπορκ) στην Πρωσική επαρχία της Πομερανίας, τώρα μέρος της Πολωνίας. Ενώ φοιτούσε στο σχολείο στο γειτονικό Νόιστατ (σημερινό Βεϊχέροβο) στην επαρχία της Δυτικής Πρωσίας, ο Νιπκόφ πειραματίστηκε στην τηλεφωνία και τη μετάδοση κινούμενων εικόνων. Μετά την αποφοίτηση του, πήγε στο Βερολίνο για να μελετήσει την επιστήμη. Σπούδασε φυσιολογική οπτική με τον Χέρμαν φον Χέλμχολτς και ηλεκτροφυσικό με τον Αδόλφο Σλάμπι.

Δίσκος Νιπκόφ

Ενώ ήταν ακόμα μαθητής συνέλαβε την ιδέα για το "ηλεκτρικό τηλεσκόπιο", κυρίως γνωστός για την ιδέα χρήσης ενός διάτρητου δίσκου, του δίσκου Νιπκόφ. Η ιδέα του ήρθε ενώ καθόταν στο σπίτι μόνος του με μια λάμπα πετρελαίου την Παραμονή των Χριστουγέννων, το 1883. Ο Αλεξάντερ Μπάιν μετέδωσε εικόνες τηλεγραφική στη δεκαετία του 1840, αλλά ο δίσκος Νιπκόφ βελτίωσε τη διαδικασία κωδικοποίησης.  
Ύστερα, πήγε στο αυτοκρατορικό γραφείο διπλωμάτων ευρεσιτεχνίας στο Βερολίνο για να κάνει αίτηση παραχώρησης διπλωμάτων ευρεσιτεχνίας για το "ηλεκτρικό τηλεσκόπιο" που "φωτίζει ηλεκτρικά αντικείμενα", στην κατηγορία "ηλεκτρικές συσκευές". Αυτή χορηγήθηκε στις 15 Ιανουαρίου 1885 με αναδρομική ισχύ μέχρι τις 6 Ιανουαρίου 1884. Δεν είναι γνωστό εάν ο Νιπκόφ επιχείρησε πρακτική υλοποίηση για το δίσκο, αλλά μπορεί κανείς να υποθέσει ότι ο ίδιος δεν κατασκεύασε ποτέ κάποιον. Το δίπλωμα ευρεσιτεχνίας έληξε μετά από 15 χρόνια, λόγω έλλειψης ενδιαφέροντος. Ο Νιπκόφ έγινε σχεδιαστής σε ινστιτούτο στο Βερολίνο και δεν συνέχισε τις εργασίες για τη μετάδοση των εικόνων.

Πρώτα συστήματα τηλεόρασης

Οι πρώτες τηλεοπτικές εκπομπές χρησιμοποιούσαν μέθοδο οπτικομηχανικής σάρωσης εικόνας. Ήταν η μέθοδος που βοήθησε τον Νιπκόφ να δημιουργήσει με το δίσκο και θα μπορούσε να διεκδικήσει κάποια πίστωση για την εφεύρεση. Σύμφωνα με συνέντευξη που έδωσε σε ραδιοφωνική εκπομπή του Βερολίνου το 1928, δήλωσε: "οι τηλεοράσεις βρίσκονταν σε σκοτεινά κελιά. Εκατοντάδες στέκονταν και περίμεναν υπομονετικά τη στιγμή που θα δουν τηλεόραση για πρώτη φορά. Περίμενα ανάμεσά τους, ολοένα και πιο νευρικός. Τώρα, για πρώτη φορά θα δω τι είχα επινοήσει πριν από 45 χρόνια. Επιτέλους έφτασα στην πρώτη σειρά, ένα σκούρο ύφασμα σπρώχθηκε στο πλάι και είδα μπροστά μου μια τρεμάμενη εικόνα που δεν μπορούσα να διακρίνω εύκολα." Το σύστημα προβλήθηκε από την εταιρεία Telefunken.
Στις αρχές της δεκαετίας του 1930, ο ηλεκτρικός τρόπος μετάδοσης του Μάνφρεντ φον Αρντένε έγινε πιο δημοφιλής και η εφεύρεση του Νιπκόφ δεν ήταν πλέον απαραίτητη για την περαιτέρω ανάπτυξη της τηλεόρασης.

Τηλεοπτικός σταθμός

Το πρώτο δημόσιο τηλεοπτικό κανάλι της Γερμανίας, που ξεκίνησε στο Βερολίνο το 1935, πήρε το όνομά Fernsehsender "Paul Nipkow" από τον Νιπκόφ – ο "πνευματικός πατέρας" του πυρήνα της τεχνολογίας πρώτης γενιάς της τηλεόρασης. Έγινε επίτιμος πρόεδρος του "συμβουλίου τηλεόρασης" του "Αυτοκρατορικού Επιμελητηρίου Μεταδόσεων". Η δόξα του Νιπκόφ χρησιμοποιήθηκε από τον Χίτλερ και τη Ναζιστική κυβέρνηση ως εργαλείο της εθνικιστικής επιστημονικής προπαγάνδας. Ο Νιπκόφ πέθανε στο Βερολίνο το 1940, δύο ημέρες μετά τα 80ά γενέθλιά του και η Ναζιστική κυβέρνηση διοργάνωσε επίσημη τελετή.
Φλιντ Νήσος

Γεωγραφία

Η Νήσος Φλιντ βρίσκεται περίπου 740 χλμ. βορειοδυτικά της Ταϊτής, 190 χλμ. νότια – νοτιοανατολικά της Νήσου Βοστόκ, και 220 χλμ. νοτιοδυτικά της Νήσου Καρολίνας. Το νησί έχει μήκος περίπου 4 χλμ. και πλάτος 0,8 χλμ. στο πλατύτερο σημείο του. Έχει έκταση 3 χλμ² και υψώνεται στα 8 μ πάνω από το επίπεδο θαλάσσης. Το νησί περιβάλλεται από έναν στενό ύφαλο και χωρίς ασφαλές αγκυροβόλιο η προσεδάφιση είναι δύσκολη.
Σύμφωνα με την Αμερικανική Εξερευνητική Αποστολή στις 5 Φεβρουαρίου 1841, το νησί είχε πυκνό δάσος, όμως τώρα καλύπτεται κυρίως με φυτεμένους κοκοφοίνικες.
You Are Here

Ιστορία του άλμπουμ

Αυτός υπήρξε ο πρώτος δίσκος του συγκροτήματος με τον κιθαρίστα Βίνι Μουρ στην σύνθεση του, ο οποιος αντικατέστησε τον Μίκαελ Σένκερ το καλοκαίρι του 2003. Επίσης, επέστρεψε στο συγκρότημα ο κιμπορντίστας Πωλ Ρέιμοντ, ενώ τα τύμπανα ανέλαβε ο Τζέισον Μπόναμ.
Η ιαπωνική έκδοση του άλμπουμ περιελάμβανε το επιπλέον κομμάτι "Messing Up The Bed". Για την προώθηση του, οι UFO περιόδευσαν στην Ευρώπη τον Φεβρουάριο και Μάρτιο του 2004, με τον Ούλι Ροθ να ανοίγει τις εμφανίσεις τους.
Κατά την αμερικάνικη περιοδεία του, το συγκρότημα αντιμετώπισε προβλήματα με τα χαρτιά του Πιτ Γουέι, στον οποίο δεν επετράπη να μπει στην χώρα, με αποτέλεσμα να αντικατασταθεί για τις προγραμματισμένες ζωντανές εμφανίσεις από τον Ρίτσι Σκάρλετ, πρώην συνεργάτη του Έις Φρίλι, των Mountain, κ.α.. Παράλληλα, ολόκληρη η περιοδεία αναβλήθηκε λόγω του ότι το αμερικάνικο προξενείο στην Αγγλία αρνήθηκε να δώσει άδεια εργασίας στον τραγουδιστή Φιλ Μογκ, λόγω του γεγονότος ότι τα δακτυλικά του αποτυπώματα είχαν ελεγχθεί 24 χρόνια νωρίτερα στο Μπάφαλο της Νέας Υόρκης, σε μία έρευνα η οποία είχε γίνει από το FBI. Οι ημερομηνίες των συναυλιών προγραμματίστηκαν για τον Σεπτέμβριο του ίδιου έτους.
Οι κριτικές για το άλμπουμ υπήρξαν μέτριες προς θετικές, με το "Allmusic" να το βαθμολογεί με 2,5 / 5 αστέρια, το "Sputnik Musιc" με μέσο όρο βαθμολογιών 3,6 / 5 και το "Metal Reviews" με 81%.
Τερριτόριο Τριπολιτσάς

Το Τερριτόριο της Τριπολιτσάς (ιταλικά: Territorio di Tripolitsa) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο με την ονομασία Βασίλειο του Μoρέως. Πρωτεύουσα του διοικητικού "εδάφους" ήταν η Τριπολιτσά, διοικητικά ανήκε στην επαρχία της Ρωμανίας.
Το διοικητικό "έδαφος" ήταν κυρίως ορεινό, αναφέρεται την εποχή αυτή με πολλές δασικές εκτάσεις, δάση με Βελανιδιές και πεύκα. Το τερριτόριο, όπως και τα υπόλοιπα, δημιουργήθηκε με βάση τον Οθωμανικό Καζά της Τριπολιτσάς που προϋπήρχε και καταλάμβανε εδάφη των επαρχιών Μαντινείας και Γόρτυνας.
Στην πρωτεύουσα, Τριπολιτσά, το 1700 σύμφωνα με την Απογραφή Γκριμάνι είχε 469 σπίτια ιδιοκτησίας Οθωμανών έναντι 196 χριστιανών.
Σύμφωνα με το Breve descrittione del Regno di Morea, το τερριτόριο είχε έκταση 601.008 στρέμματα, 62 χωριά τα 7 κατεστραμμένα, 8 μοναστήρια, 6.979 κατοίκους, 1598 οικογένειες. Επίσης αναφέρει ότι η περιοχή παράγει κρασί κι έχει πολλά έλατα και βοοειδή.
Δημήτριος Δάβης

Βιογραφικά στοιχεία

Γεννήθηκε το 1905 στα Χανιά της Κρήτης. Μαθήτευσε από το 1921 στην Ανωτάτη Σχολή Καλών Τεχνών της Αθήνας και αργότερα (1923/1924-1929) συνέχισε τις σπουδές του στην Ακαδημία του Μονάχου. Κατά τη διάρκεια της καλλιτεχνικής του πορείας συμμετείχε σε αρκετές πανελλήνιες ομαδικές εκθέσεις και αποτέλεσε μέλος της ελληνικής αντιπροσωπείας που έλαβε μέρος το 1934 στην Μπιεννάλε της Βενετίας. Αντιθέτως παρά την μακρόχρονη σταδιοδρομία του πραγματοποίησε μόλις δύο ατομικές εκθέσεις, το 1932 στον φιλολογικό σύλλογο ''Παρνασσός'' και το 1953 σε αίθουσα της εφημερίδας ''Το Βήμα''. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). Απεβίωσε το 1973 στην Αθήνα. Ένα χρόνο μετά το θάνατο του Δάβη, οργανώθηκε από την Εθνική Πινακοθήκη αναδρομική έκθεση προς τιμήν του.

Έργο & Τεχνοτροπία

Στο έργο του Δάβη περιλαμβάνονται προσωπογραφίες, τοπία και απεικονίσεις νεκρής φύσης ενώ είναι εμφανής η επιρροή του γερμανικού εξπρεσιονισμού στις δημιουργίες του. Εκτός από την ζωγραφική ασχολήθηκε με την εικονογράφηση βιβλίων, την λιθογραφία, την χαρακτική και το σκίτσο. Έργα του Δάβη φιλοξενούνται στην Εθνική Πινακοθήκη καθώς και σε άλλες πινακοθήκες της Ελλάδας.
Τόμισλαβ Νίκολιτς

Βιογραφία

Γεννήθηκε στο Κραγκούγεβατς. Υπηρέτησε νωρίτερα και επί μακρόν ως βουλευτής του Σερβικού Ριζοσπαστικού Κόμματος (SRS). Ήταν αντιπρόεδρος της κυβέρνησης της Σερβίας από το 1998 ως το 1999 και αντιπρόεδρος της κυβέρνησης της Ομοσπονδιακής Δημοκρατίας της Γιουγκοσλαβίας στην κυβέρνηση συνασπισμού από το 1999 ως το 2000. Το 2003 ανέλαβε αντιπρόεδρος του Ριζοσπαστικού Κόμματος  και το 2007 ήταν για μικρή θητεία πρόεδρος της Εθνοσυνέλευσης της Σερβίας. Το 2008 παραιτήθηκε από το κόμμα έπειτα από ασυμφωνία με τον ηγέτη του κόμματος Βόισλαβ Σέσελι, αναφορικά με την ένταξη της χώρας στην ΕΕ (ο Σέσελι διαφώνησε, ενώ ο Νίκολιτς την υποστήριξε). Εν συνεχεία ο Νίκολιτς ίδρυσε το Σερβικό Προοδευτικό Κόμμα, όπου προσχώρησαν αρκετά μέλη του SRS.
Το 2003 ο Νίκολιτς διεκδίκησε το αξίωμα του Προέδρου της Γιουγκοσλαβίας και ήταν 3ος στις εκλογές του 2000. Συνολικά 4 φορές ήταν υποψήφιος πρόεδρος της Σερβίας: το 2003, το 2004, το 2008 και το 2012. Το 2003 έλαβε τις περισσότερες ψήφους, όμως οι εκλογές αναβλήθηκαν εξαιτίας της χαμηλής συμμετοχής. Το 2004 και το 2008 ήρθε 2ος, με πρώτο τον Μπόρις Τάντιτς. Το 2012 κέρδισε τον Τάντιτς στον δεύτερο γύρο και ορκίστηκε πρόεδρος της Σερβίας στις 31 Μαΐου 2012.

Πρόεδρος

Ο Νίκολιτς ορκίστηκε πρόεδρος και ανέλαβε επίσημα καθήκοντα στις 11 Ιουνίου 2012.
Στην τελετή ορκωμοσίας του δεν παρέστησαν οι ηγέτες της Κροατίας, της πΓΔΜ, της Σλοβενίας και της Βοσνίας-Ερζεγοβίνης.
Τον Απρίλιο του 2013 ο πρόεδρος ζήτησε συγγνώμη για τα εγκλήματα πολέμου που διαπράχθηκαν σε βάρος Μουσουλμάνων της Βοσνίας στη Σρεμπρένιτσα κατά τη δεκαετία του ' 90.
Κλίμα της Αρμενίας

Στην Αρμενία παρατηρούνται διάφοροι τύποι κλίματος ανάλογα με το υψόμετρο: υπάρχουν περιοχές όπου το κλίμα είναι ξηρό υποτροπικό ενώ άλλες εμπίπτουν στην Αλπική Ζώνη. Κατά μήκος ορισμένων τμημάτων του Άραξη το κλίμα είναι ξηρό ηπειρωτικό που, αντίθετα από το ξηρό υποτροπικό κλίμα, διακρίνεται για τους κρύους χειμώνες του.
SCADA

Ο όρος SCADA (supervisory control and data acquisition) περιγράφει μια κατηγορία συστημάτων βιομηχανικού αυτομάτου ελέγχου και τηλεμετρίας. Το χαρακτηριστικό των συστημάτων SCADA είναι ότι αποτελούνται από τοπικούς ελεγκτές, που ελέγχουν επί μέρους στοιχεία και μονάδες μιας εγκατάστασης, συνδεδεμένους σε ένα κεντρικό Master Station (Κύριο Σταθμό Εργασίας). Ο κεντρικός σταθμός εργασίας μπορεί κατόπιν να επικοινωνεί τα δεδομένα που συλλέγει από την εγκατάσταση σε ένα πλήθος από σταθμούς εργασίας σε τοπικό LAN ή και να μεταδίδει τα δεδομένα της εγκατάστασης σε μακρινά σημεία μέσω κάποιου συστήματος τηλεπικοινωνίας, πχ μέσω του ενσύρματου τηλεφωνικού δικτύου ή μέσω κάποιου ασύρματου δικτύου.
Επίσης είναι δυνατό ο κάθε ένας τοπικός ελεγκτής να βρίσκεται σε απομακρυσμένη τοποθεσία και να μεταδίδει τα δεδομένα προς το master station μέσω απλού καλωδίου ή μέσω ασύρματου πομποδέκτη, πάντα με σύνολο από τοπικούς ελεγκτές συνδεδεμένους σε τοπολογία αστέρα προς ένα master station.
Σμύρνιον το μελανοσέλινον

Περιγραφή

Αυτά τα σωματώδη φυτά αναπτύσσονται σε ύψος 150 εκ. (59 in), με ένα συμπαγές στέλεχος το οποίο με τα χρόνια γίνεται κοίλο και αυλωτό. Τα φύλλα είναι σκέτα οδοντωτά, τα τρισχιδή διαιρούμενα τμήματα χωρίζουν τα τμήματα επίπεδα, όχι σαρκώδη.
Το Αγριοσέλινο είναι ενδημικό στη Λεκάνη της Μεσογείου, αλλά είναι σε θέση να ευδοκιμήσει βορειότερα. Τα άνθη του είναι χρώματος κίτρινο-πράσινου και σχηματίζουν σκιάδια, και οι καρποί του είναι μαύροι. Ανθίζει από τον Απρίλιο έως τον Ιούνιο. Γευστικά, το Αγριοσέλινο βρίσκεται ενδιάμεσα μεταξύ σέλινου και μαϊντανού. Παλαιότερα, χρησιμοποιείτο σε πολλά πιάτα, είτε ζεματισμένο  είτε όχι, αλλά τώρα έχει αντικατασταθεί από το σέλινο.
Τώρα έχει σχεδόν ξεχαστεί ως πηγή τροφής αν και εξακολουθεί να φύεται άγριο, σε πολλά μέρη της Ευρώπης συμπεριλαμβανομένης της Βρετανίας. Είναι σύνηθες μεταξύ των τοποθεσιών των Μεσαιωνικών κήπων των μονών.
Αυτό το υψηλό φυτό, φύεται στα μονοπάτια των γκρεμών και είναι το πρώτο πράσινο παραθαλάσσιο τοπίο του έτους. Οι Ρωμαίοι το έφεραν μαζί τους για τρώνε τα φύλλα, τους μίσχους, τις ρίζες και τους ανθοφόρους οφθαλμούς του.
Τα Αγριοσέλινο είναι μια πηγή τροφής η οποία εκτιμάται πολύ από τα άλογα.

Φυσικό περιβάλλον

Ευρέως διασκορπισμένο στην Αγγλία και την Ιρλανδία. Συνηθισμένο σε εδάφη αποβλήτων και τις άκρες των αγρών, ειδικά πλησίον των ακτών.

Διανομή

Στις Κομητείες Down, Antrim, Londonderry και σε ολόκληρη την Ιρλανδία.
2918 Σαλαζάρ

Φυσικά χαρακτηριστικά

Τα φυσικά χαρακτηριστικά του Σαλαζάρ είναι άγνωστα.
Υπασπιστής

Ο υπασπιστής ήταν είδος αρχαίου πολεμιστή. Στον Όμηρο, ο Δηίφοβος προχωράει «ὑπασπίδια» ή υπό την κάλυψη της ασπίδας του.  Από τον 4ο αιώνα π.Χ, η λέξη είχε ερμηνευθεί ως στρατιώτης υψηλού κύρους, όπως ισχυρίζεται ο Ηρόδοτος σε μία από τις πρώτες γνωστές χρήσεις: 
«ἤλαυνε δὲ ἵππον ὁ Ἀρτύβιος δεδιδαγμένον πρὸς ὁπλίτην ἵστασθαι ὀρθόν. πυθόμενος ὦν ταῦτα ὁ Ὀνήσιλος, ἦν γάρ οἱ ὑπασπιστὴς γένος μὲν Κάρ, τὰ δὲ πολέμια κάρτα δόκιμος καὶ ἄλλως λήματος πλέος, εἶπε πρὸς τοῦτον»  

Αυτή η μονάδα, γνωστή ως υπασπιστές, ήταν πιθανώς οπλισμένη ως οπλίτες και όχι σαν φαλαγγίτες στον στρατό του Φιλίππου Β'. Στη μάχη, ήταν οπλισμένοι με ασπίδα, σπολά ή λινοθώρακα ως πανοπλία, περικεφαλαία, δόρυ και με ξίφος ή κοπίδα. Σε προκαθορισμένες μάχες, οι Μακεδονικοί υπασπιστές τοποθετούνταν στις πτέρυγες της φάλαγγας, ενώ οι δικές τους πλευρές προστατεύονταν από το ελαφρύ πεζικό και το ιππικό . Η δουλειά τους ήταν να φρουρούν τις πλευρές αυτού του μεγάλου και δύσκαμπτου σχηματισμού. Οι φαλαγγίτες δεν ήταν ιδιαίτερα ευκίνητοι ή ικανοί να γυρίσουν γρήγορα, έτσι οι υπασπιστές θα εμπόδιζαν τις επιθέσεις στις ευάλωτες πλευρές. Ο ρόλος τους ήταν ζωτικός για την επιτυχία της τακτικής του Φίλιππου, διότι η Μακεδονική Φάλαγγα, αν και αήττητη από το μέτωπο, ήταν ευάλωτη σε γρήγορους ελιγμούς και περικυκλώσεις. Την προστασία από αυτόν τον σοβαρό κίνδυνο την παρείχαν οι υπασπιστές, οι οποίοι μπορούσαν να διεξάγουν ταχείς ελιγμούς και να χρησιμοποιούν τακτικές, οι οποίες θα ήταν αδύνατες (ή τουλάχιστον πολύ λιγότερο αποτελεσματικές) εάν εκτελούνταν από τους φαλαγγίτες. 
Αξίζει να επισημανθεί ότι οι αναφορές σε μονάδες ονόματι «υπασπιστές» εμφανίζονται πολύ αργότερα από την εποχή του Φιλίππου Β', και γι' αυτό οι σύγχρονοι μελετητές υποθέτουν ότι οι μετέπειτα αναφορές όπως αυτές από τον Διόδωρο Σικελιώτη (1ος αιώνας π.Χ) και τον Φλάβιο Αρριανό είχαν παλαιότερες πηγές.
Στην Ελληνιστική περίοδο, οι υπασπιστές συνέχισαν να υπάρχουν, αν και με διαφορετικές ιδιότητες και ονόματα. Το όνομα επέζησε στα βασίλεια των Σελευκιδών, των Πτολεμαίων και των Αντιγονιδών, αλλά θεωρούνταν πλέον βασιλικοί σωματοφύλακες και στρατιωτικοί διαχειριστές. Ο Πολύβιος αναφέρει έναν υπασπιστή που έστειλε ο Φίλιππος Ε' της Μακεδονίας, μετά την ήττα του στη Μάχη των Κυνός Κεφαλών το 197 π.Χ., στη Λάρισα για να κάψει κρατικά έγγραφα.  
Η πολεμική μονάδα των υπασπιστών φαίνεται να έχει επιζήσει στη Μακεδονία ως οι πελταστές, της οποίας το κύρος, ο εξοπλισμός και ο ρόλος φαίνεται να ήταν σχεδόν ακριβώς ίδιοι με εκείνον του υπασπιστών κατά τη βασιλεία του Φιλίππου.  Αρχικά αποτελούμενη από 3.000 άνδρες, από τον Τρίτο Μακεδονικό Πόλεμο υπήρχαν 5.000, πιθανόν για την υιοθεσία άλλου σχηματισμού.
Μονομάχος (Μουσείο του Λούβρου, αρ. Ma 527)

Ιστορία του ευρήματος

Βρέθηκε πριν το 1611 στο Νεττούνο νότια της Ρώμης, ανάμεσα στα ερείπια του παλατιού του Νέρωνα στο Άντιο. Μπήκε στη συλλογή των Μποργκέζε στη Ρώμη και τοποθετήθηκε στην έπαυλη των Μποργκέζε σε μια σάλα στο ισόγειο, που ονομάστηκε από το άγαλμα αυτό, και ανακαινίστηκε στις αρχές της δεκαετίας του 1780 από τον Αντόνιο Ασπρούτσι. Ο Καμίλλο Μποργκέζε, 6ος πρίγκηπας της Σουλμόνα το πούλησε αναγκαστικά στον γαμπρό του, Ναπολέοντα Βοναπάρτη το 1807, ο οποίος το μετέφερε στο Παρίσι και το τοποθέτησε στο Λούβρο,  όπου εκτίθεται μέχρι σήμερα. Το όνομα «μονομάχος» οφείλεται σε λάθος αποκατάσταση που του είχε γίνει τον 18ο αιώνα.

Περιγραφή

Εικονίζει έναν πολεμιστή, που αντιμετωπίζει τον μάλλον έφιππο εχθρό του.
Γουλιέλμος Μαυρίκιος του Νασσάου-Ζήγκεν

Βιογραφία

Γεννήθηκε στο Τέρμποργκ και ήταν ο πρωτότοκος γιος του Ερρίκου Β΄ κόμη του Νασσάου-Ζήγκεν και της Μαρίας-Μαγδαληνής, κόρης του Γεωργίου-Ερνέστου κόμη του Λίμπουργκ Στίρουμ. 
Το 1664 αναβαθμίστηκε σε πρίγκιπα από τον βασιλιά της Γερμανίας. Το 1678 ο άγαμος θείος του Ιωάννης-Μαυρίκιος κόμης του Νασσάου-Ζήγκεν τον υιοθέτησε και τον έκανε συγκυβερνήτη. Όταν απεβίωσε το 1679, ο Γουλιέλμος-Μαυρίκιος τον διαδέχθηκε.
Είχε τη θερινή του διαμονή στο Χίλχενμπαχ και το 1683 έκτισε ένα νέο κάστρο εκεί, το Βίλχελμπμπουργκ. Όμως η φωτιά του 1689 λατέστρεψε μεγάλο μέρος. Σήμερα στεγάζει τα αρχεία της πόλης. 
Υπηρέτησε στον Ολλανδικό στρατό όπου έφτασε το βαθμό του στρατηγού. Ήταν μέλος του Τάγματος του Αγ. Ιωάννη του Μπάιλιβικ του Βρανδεμβούργου, όπως και ο θείος του. Απεβίωσε το 1691 αφήνοντας τον γιο του Φρειδερίκο 11 ετών, έτσι η μητέρα του Φρειδερίκου ανέλαβε επίτροπος.